DNS записи, добавени в раздел "DNS записи" на Контролния панел, ще бъдат активни само ако домейн името използва DNS услугата на хостинг акаунта.
За да направите пренасочите e-mail услугата към друг сървър:
Влезте в раздел "DNS записи" на Вашия Контролен панел.
В подраздел "Избор на домейн" изберете домейн името, за което желаете да пренасочите e-mail услугата, от падащото меню "Покажи хостовете на".Ако желаете да пренасочите e-mail услугата глобално (за всички домейни) на Вашия хостинг акаунт, изберете опцията "Всички домейни" за настройката "Приложи промените на". Повече информация за тази функционалност е налична в статията ни "
"MX" записът дефинира накъде да е насочена e-mail услугата за даден домейн. По подразбиране, DNS зоната на сървъра съдържа "MX" запис, който насочва Вашата е-mail услуга към mail.your_domain_name.com, както и "A" запис, насочващ поддомейна mail.your_domain_name.com към IP адреса на сървъра, на който се намира Вашия акаунт. За да пренасочите e-mail услугата към друг доставчик, можете да редактирате съществуващия запис за mail.your_domain_name.com поддомейна, като за целта използвате бутона "Редактирай", за да замените съществуващия IP адрес с IP адреса на e-mail сървъра, към който желаете на насочите e-mail услугата.Допълнителна информация, относно редактирането на съществуващи DNS записи, можете да намерите в статията "Промяна на съществуващи DNS записи". Ако няма съществуващ MX запис или желаете да добавите допълнителни MX записи, можете да намерите инструкции в статията "Добавяне на MX записи".
След като пренасочите e-mail услугата към друг сървър, трябва да смените и настройката "Сървър за Е-Поща". Подразделът "Сървър за Е-Поща" позволява да се конфигурира как нашият е-mail сървър ще обработва e-mail съобщения, изпратени към Вашия домейн (или домейни). Настройката "Сървър за Е-Поща" трябва да бъде променена, само ако използвате външна е-mail услуга за Вашия домейн.Има три конфигурационни опции: • Ние сме сървър за е-поща (по подразбиране)Когато е избрана тази опция, нашият e-mail сървър ще приема съобщения, изпратени към Вашия домейн и ще ги доставя до пощенските кутии създадени в Контролния панел на хостинг акаунта. Това е опцията по подразбиране.• Ние сме бекъп сървър за е-пощаКогато е избрана тази опция, нашият e-mail сървър ще действа като бекъп (резервен) e-mail сървър и ще приема съобщения за Вашия домейн, като тези съобщения ще бъдат маркирани за изпращане към Вашия основен e-mail сървър (дефиниран в DNS записите) в момента, в който той отново е достъпен. Тази опция се използва за да има резервен сървър, който да приеме съобщенията в случай, че основния e-mail сървър не е достъпен. Имайте предвид, че в този случай съобщенията ще са на изчакване, а няма да бъдат доставени до пощенски кутии на нашия сървър. Моля уверете се, че Вашите DNS записи са конфигурирани правилно, преди да изберете тази опция.Когато е избрана опцията "Ние сме бекъп сървър за е-поща", няма да имате достъп до Webmail програмата и до пощенските кутии създадени на нашия сървър, както и няма да е възможно да използвате нашия e-mail сървър за изходяща поща (SMTP).• Външен MX запис, Външен сървър за е-пощаКогато е избрана тази опция, нашият e-mail сървър няма да приема съобщения за Вашия домейн. Тази опция трябва да се използва само, когато сте настроили външен e-mail сървър да приема поща за Вашия домейн. Когато е избрана опцията "Външен MX запис, Външен сървър за е-поща", е-mail услугата за Вашия домейн на нашия сървър ще е напълно изключена.
За да запазите промените, използвайте бутона "Задай".